Page:Cherrie and the slae.pdf/66

 54 THE CHERRIE CVI. But as for us twa now we sweir, Be him befoir we maun appeir, Our full intent is now To have ye hale, and always was, That purpose for to bring to pass, Sae is not thairs I trow: Then Hope and Courage did attest, The Gods of baith these parts, Gif they wrocht not all for the best Of me with upricht hearts: Our chieftain then liften His scepter did enjoyn Nae mair thair uproar there ; And sae there strife was done. CVII. Rebuiking Dread and Danger sair, Suppose they meant weil evirmair To me as they had swore; Because their neighbours they abusit In sae far as they had accusit. Them, as ye heard before. Did he not els, quoth he consent The Cherrie for to pou ? Quoth Danger, we are weil content, But yet the manner how? We shall now, even all now, Get this man with us thair, It rests then, and's best then Your counsell to declair.